Barcelona, maig 2017

L’Apasor en col·laboració amb l’escola organitza la Sisena **CAMINADA A COLLSEROLA**. Ens anem a **CAN COLL** el **diumenge dia 21 de maig de 2017.**

**Punt de partida:** darrera del Parvulari, com sempre, a les 9,00h. Des d'allí ens enfilarem pel camí que ens portarà per davant de l'Hospital de San Lázaro, fins a la carretera que ve de la Torre Baró. Creuarem la Ctra. del Cementiri pel pont elevat i seguirem la pista fins arribar al desviament de Can Ferrer.

Deixem enrere el Forat de Vent i seguirem el camí que condueix a través del bosc, on comença la part del recorregu més abrupta i salvatge, accentuat en el moment en el qual interceptem el Torrent de Sant Iscle. Seguirem el curs del torrent per una de les valls menys conegudes de la Serra de Collserola.

Pararem a la font de Can Lloses per reposar forces, cap a can Fermí. Poc abans d’arribar a can Fermí, ens desviarem a la dreta, en direcció al cementiri, de nou per un corriol de bosc, fins sortir de nou a una altra pista principal que ens portarà a Can Catà.

Continuarem per la pista principal, direcció a Can Coll. El camí ens portarà fins a la zona de pícnic de Can Coll, on ens aturem a l'antiga esplanada anterior per descansar, menjar i jugar. Els temps aproximat per aquest recorregut és de 3h. La proximitat de la zona de pícnic i l'aparcament fa possible que la tornada es pugui fer en vehicle particular.

Un cop feta la provisió i recuperades les forces, la tornada es fa a les 16 hores anant per la pista que porta a Can Sardà, passarem per la Font dels Caçadors i pujarem (molt, es puja molt i molta estona) fins trobar-nos una altra vegada al Forat del Vent, baixant fins a Barcelona per la pista de l'Hospital de Sant Llàtzer, per acabar novament en la clínica Stauros. **L’arribada està prevista a les 19h.**

**Cal portar calçat còmode, aigua i el dinar**. No està previst cap avituallament ni subministrament de begudes o aliments. Si algú vol pujar fins a Can Coll en cotxe ho pot fer dons hi trobarà un aparcament pels cotxes en arribar-hi.

Per informar les autoritats competents és necessari fer una PREINSCRIPCIÓ: cal que ompliu la butlleta que es mostra al final d'aquesta circular i que la retorneu a la secretaria de l'escola o bé al tutor o a la tutora dels vostres fills **com a molt tard el 18 de maig**.

El dia de la caminada us proposem portar una camiseta de color blau per intentar anar una mica conjuntats. **Si plou l’activitat quedarà cancel·lada.**

La inscripció és gratuïta. No obstant es pot fer una aportació voluntària de 2 euros per adult que es destinaran a activitats solidàries i també a activitats amb motiu de les Festes de La Salle Horta. Podeu deixar les vostres aportacions a les secretaries del cole.

ANIMEU-VOS!!!! Ens ho passarem d'allò més bé.!

-------------------------------------------------------------------------------------------------------------------------------------------------

**PUJADA A CAN COLL**

NOM ALUMNE:

CURS: NOMBRE ADULTS: NOMBRE NENS:

FEM APORTACIÓ DE DOS EUROS: SI NO